60. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ –ΑΝΑΠΤΥΞΗΣ Αριθ. 1014671/118/0015  της 9/27 Φεβρ. 2004(ΦΕΚ Β΄394) Παράταση του χρόνου μη επιβολής προστίμων ή κυρώσεων του Κ.Β.Σ. (Π.Δ. 186/92) και του Ν. 2523/97 στα πρόσωπα της παραγράφου 4 του άρθρου 10 του Ν. 2744/1999 όπως ισχύει. Έχοντας υπόψη: 1.Τις διατάξεις του τελευταίου εδαφίου της παραγρ. 4 του άρθρου 10 του Ν. 2744/1999 (ΦΕΚ222 Α) όπως τροποποιήθηκε με τις διατάξεις του άρθρου 10 του Ν. 2941/2001 (ΦΕΚ201 Α'). 2.Την 1065956/863/Α0006/15.7.2003 κοινή απόφαση του Πρωθυπουργού και του Υπουργού Οικονομίας και Οικονομικών (ΦΕΚ 985 Β~) με την οποία μεταβιβάστηκαν αρμοδιότητες στους Υφυπουργούς Οικονομίας και Οικονομικών. 3.Την ανάγκη αντιμετώπισης των παραλείψεων, που δεν επηρεάζουν τα οικονομικά αποτελέσματα, από τις νέες υποχρεώσεις (εφαρμογή των διατάξεων του Κ.Β.Σ., του Ε.Γ.Λ.Σ. κ.λπ.) που  δημιουργήθηκαν στα πρόσωπα της παραγράφου 4 του άρθρου 10 του Ν. 2744/1999 (ΦΕΚ 222 Α)  όπως ισχύει, από την μετατροπή τους σε Α. Ε.,  για την οποία υπάρχει νομοθετική πρόβλεψη παράτασης της χρονικής περιόδου αντιμετώπισης τους. 4.Ότι από την απόφαση αυτή δεν προκύπτει δαπάνη σε βάρος του Κρατικού Προϋπολογισμού, αποφασίζουμε: 1.Παρατείνουμε την οριζόμενη προθεσμία, από τις διατάξεις της παραγράφου 4 του άρθρου 10 του Ν. 2744/1999 (ΦΕΚ222 Α') όπως αντικαταστάθηκε με τις διατάξεις του άρθρου 10 του Ν. 2941/2001 (ΦΕΚ 201 Α'), για την μη επιβολή προστίμων ή κυρώσεων του Κ.Β.Σ. (Π.Δ. 186/92 ΦΕΚ 84 Α") και του Ν. 2523/1997 (ΦΕΚ 179 Α') στα πρόσωπα της  παραγράφου αυτής μέχρι την 31.12.2004, με την προϋπόθεση ότι από τις παραλείψεις εφαρμογής των διατάξεων του Κ.Β.Σ. δεν επηρεάζονται τα οικονομικά αποτελέσματα. 